कागेश्वरी मनोहरा नगरपालिका
कागेश्वरी मनोहरा नगरपालिका नेपालको बागमती प्रदेशमा पर्ने काठमाडौँ जिल्लामा अवस्थित एक नगरपालिका हो। वि.सं. २०७१ मङ्सिर १६ गते नेपाल सरकार मन्त्रिपरिषद् अन्तर्गतको सामाजिक समितिको निर्णय तथा वि.सं. २०७१ पुस २८ मा नेपाल राजपत्रमा प्रकाशित भएपछि नेपालमा थप ६१ वटा नयाँ नगरपालिका गठन भएको थियो। यो नगरपालिका गठन गर्दा काठमाडौँ जिल्लाको तत्कालिन गोठाटार, मुलपानी, डाँछी, भद्रवास, आलापोट र गागलफेदी गरी ६ गाउँ विकास समितिहरूलाई समेटेर कागेश्वरी मनोहरा नगरपालिका घोषणा गरिएको थियो। कागेश्वरी मनोहरा नगरपालिकाको केन्द्र साविक डाँछी गाविसको कार्यलय रहेको स्थानमा रहको छ।

जनसङ्ख्या
कागेश्वरी मनोहरा नगरपालिका साविकका गोठाटार, मुलपानी, डाँछी, भद्रवास, आलापोट र गागलफेदी गाविसहरू मिलेर बनेको हो। नेपालको राष्ट्रिय जनगणना २०६८ अनुसार यी ६ गाविसहरूको जनसङ्ख्यालाई जोड्दा कागेश्वरी मनोहरा नगरपालिकाको कूल जनसङ्ख्या ६०,२३७ हुन्छ।

सन्दर्भ सामग्रीहरू

बाह्य कडीहरू
जिल्ला विकास समितिको कार्यालय, काठमाडौँ

यो पनि हेर्नुहोस

२०७१ मंसिर १६ मा घोषित नगरपालिकाहरू
काठमाडौँ जिल्लाका नगरपालिकाहरू
बागमती प्रदेशका नगरपालिकाहरू